Osnovna škola Dr. Jure Turić, Gospić

IZVJEŠĆE O RADU ŠKOLSKOG AKTIVA IZ VJERONAUKA,

NJEMAČKOG JEZIKA I INFORMATIKE

Elementi i kriteriji praćenja i ocjenjivanja učenika

Nadnevak: 12.09.2017.

|  |
| --- |
| Nazivi predmeta: vjeronauk, njemački jezik, informatika |
| Razredi u kojima se nastava izvodi: Matična škola – 1.a, 1.b, 1.c, 1.d, 2.a, 2.b, 2.c, 2.d, 2.e, 3.a, 3.b, 3.c, 3.d, 4.a, 4.b, 4.c, 4.d, 5.a, 5.b, 5.c, 5.d, 6.a, 6.b, 6.c, 6.d, 7.a, 7.b, 7.c, 7.d, 8.a, 8.b, 8.c, 8.dPŠ Bilaj – 1., 2., 3PŠ Brušane – 2., 3., 4.PŠ Lički Novi – 1., 2., 3., 4.PŠ Smiljan: 1., 2., 3., 4. |
| Školska godina: 2017./2018. |
| Nastavnici koji izvode program: Jelena Majer, Mirela Miočević, Franje Puškarić, Leonarda Ružička, Ivanka Lovrić, Željka Šikić |
| Broj nastavnih sati tjedno: vjeronauk – 2 sata; njemački jezik – 2 sata; informatika – 2 sata |
| Broj nastavnih sati godišnje: vjeronauk – 70 sati; njemački jezik – 70 sati; informatika – 70 sati |
| Kriteriji ocjenjivanja usvojenosti znanja/usmenog izražavanja | Ocjena |
| Učenik ne pokazuje minimalno poznavanje vjeronaučnog gradiva, iskrivljuje pojmove, činjenice, imena i događaje zadanih vjeronaučnih sadržaja, potrebne su stalne intervencije i korekcije vjeroučitelja. | nedovoljan (1) |
| Učenik ne koristi strani jezik u svakodnevnim situacijama. Razumije samo pokoje pitanje na koje odgovara s da ili ne. Izgovor mu je loš i nerazumljiv. |
| Učenik ni uz pomoć učitelja ne uspijeva odgovoriti na teoretska pitanja i riješiti jednostavne zadatke. Učenik je nezainteresiran i neaktivan u radu na nastavi. |
| Učenik pokazuje jako površno poznavanje vjeronaučnog gradiva, zamjenjuje pojmove, imena i događaje, potreban mu je stalni poticaj i nadzor njegovog rada | dovoljan (2) |
| Učenik koristi jezik u svakodnevnim situacijama upotrebljavajući kratke, jednostavne rečenice pri čemu također griješi. Nakon upozorenja nastavnika, uglavnom ne može ispraviti pogrešku. Pokazuje jedva razumijevanje teksta i minimalne govorne sposobnosti. |
| Učenik se prisjeća osnovnih pojmova uz pomoć učitelja i ne povezuje usvojeno znanje s drugim sadržajima. Slabo sudjeluje u radu na nastavi. |
| Učenik djelomično poznaje temeljne pojmove i činjenice vjeronaučnog gradiva, potrebna mu je povremena pomoć vjeroučitelja. | dobar (3) |
| Učenik za svakodnevne situacije koristi kratke, jednostavne rečenice. Koristi uglavnom zadane natuknice te pokazuje skromne govorne sposobnosti. |
| Učenik je usvojio osnovne pojmove i djelomično povezuje usvojeno znanje s drugim sadržajima. Polako i uz pomoć učitelja odgovara na teoretska pitanja. |
| Učenik vrlo dobro razumije vjeronaučne sadržaje i može ih objasniti uz mali poticaj, ima samoinicijativu i vrlo dobro se snalazi u opširnosti sadržaja. | vrlo dobar (4) |
| Učenik usmeno koristi jezik u svim svakodnevnim situacijama, ali ponekad griješi u odabiru riječi, gramatici te slaganju rečenica. Nakon upozorenja nastavnika, sposoban je ispraviti pogreške. |
| Učenik je samostalno, uz povremenu učiteljevu pomoć usvojio sve nastavne sadržaje te usvojeno znanje povezuje s drugim sadržajima uz pomoć učitelja ili drugih učenika. |
| Učenik u potpunosti vlada pojmovima, činjenicama i točno ih interpretira, uspješno primjenjuje svoje znanje za rješavanje zadataka i problemskih situacija | odličan (5) |
| Učenik pravilno koristi jezik u svakodnevnim situacijama, samostalno i točno odgovara na pitanja, prepričava jednostavne događaje te postavlja pitanja. Uspješno primjenjuje vokabular i gramatičke strukture iz prethodno obrađenih i uvježbanih sadržaja. |
| Učenik je usvojio sve nastavne sadržaje i samostalno povezuje usvojeno znanje s drugim sadržajima. Naučeno primjenjuje u rješavanju zadataka, a zadane zadatke rješava točno i kreativno. |
| Kriteriji ocjenjivanja stvaralačkog izražavanja/pisanog izražavanja/primjena znanja na računalu (vještina) | Ocjena |
| Učenik ne pokazuje minimalan interes za bilo koji oblik stvaralačkog izražavanja, ne reagira na poticaje vjerouči-telja. | nedovoljan (1) |
| Učenik ne uspijeva svoje misli izraziti u pismenom obliku. Piše nedovršene rečenice u kojima je poruka nejasna. |
| Učenik zadane zadatke na računalu ne rješava i ne obavlja svoje obaveze na satu. |
| Učenik pokazuje minimalan interes prema stvaralačkom izražavanju, djelomično izražava postavljene zadatke samo uz veliku pomoć vjeroučitelja. | dovoljan (2) |
| Učeniku je pri oblikovanju i pisanju tekstova i rečenica potrebna stalna pomoć i nadzor. Ne povezuje elemente teksta i teže pismeno odgovara na pitanja. S učestalim pogreškama piše riječi prema diktatu i kraće tekstove. |
| Učenik radi uz pomoć učitelja ili drugih učenika, greške u radu ne uočava samostalno. Zadatke na računalu rješava sporo i nezainteresirano. Rješenja su netočna, a postupci manjkavi. |
| Učenik pokazuje prosječnu sposobnost stvaralačkog izražavanja, potrebna mu je povremena pomoć i poticaj vjeroučitelja. | dobar (3) |
| Učenik djelomično točno oblikuje i piše rečenice i kraće tekstove. Djelomično povezuje elemente teksta i uz pomoć pisano odgovara na postavljena pitanja. S pogreškama piše riječi prema diktatu i kraće, vođene sastavke. |
| Učenik radi uz povremenu pomoć učitelja ili drugih učenika, greške uočava i ispravlja ih uz pomoć učitelja. Prilikom rješavanja zadataka djelomično se drži zadanog kako bi postigao rezultat. |
| Učenik se vrlo dobro služi različitim oblicima stvaralačkog izražavanja, potreban mu je manji poticaj vjeroučitelja, ponekad sudjeluje u stvaranju novih oblika stvaralačkog izražavanja. | vrlo dobar (4) |
| Učenik uglavnom samostalno oblikuje i piše rečenice i kratke tekstove. Većinom povezuje elemente teksta i uglavnom samostalno pisano odgovara na postavljena pitanja. Uz manje pogreške piše riječi prema diktatu i kraće, vođene sastavke. |
| Učenik primjenjuje stečeno znanje, samostalno uočava pogreške i ispravlja ih. Zadatke na računalu rješava redovito, uredno i točno uz povremenu pomoć učitelja ili drugih učenika. |
| Učenik se izvrsno i kreativno izražava u raznim oblicima stvaralačkog izražavanja, daje inicijative i uočava bit sadržaja,pokazuje interes i volju za dodatnim sadržajima i oblicima stvaralačkog izražavanja.  | odličan (5) |
| Učenik samostalno oblikuje i piše rečenice i kratke tekstove, povezuje elemente teksta i samostalno pisano odgovara na pitanja. Točno piše riječi prema diktatu i kraće, vođene sastavke. |
| Učenik kreativno primjenjuje stečeno znanje i usvojene vještine u novim situacijama. Zadatke na računalu rješava samostalno, brzo, točno, uredno i pazi na detalje. Svoje znanje dijeli s drugim učenicima i pomaže onima kojima je pomoć potrebna. |
| Kriteriji ocjenjivanja kulture međusobnog komuniciranja | Ocjena |
| Učenik redovito ne uvažava druge i ne prihvaća sugestije za pozitivnu komunikaciju, četo ulazi u sukobe i ima problema s poštivanjem autoriteta, redovito se neprimjereno i nepristojno izražava. | nedovoljan (1) |
| Učenik rijetko izražava ljubaznost i poštovanje prema drugima, redovito ga treba poticati na pozitivniju verbalnu i neverbalnu komunikaciju. | dovoljan (2) |
| Učeniku je potreban poticaj za primjerenije ponašanje i izražavanje, pokazuje osrednje razumijevanje drugačijih mišljenja i stavova. | dobar (3) |
| Učenik dosta dobro surađuje, trudi se slušati druge učenike i vjeroučitelja, trudi se pokazati toleranciju prema različitim mišljenjima i stavovima, posjeduje vrlo dobru vještinu verbalne komunikacije. | vrlo dobar (4) |
| Učenik ima razvijenu primjerenu kulturu komuniciranja, izvrsno surađuje s vjeroučiteljem i ostalim učenicima, pažljiv je i ljubazan prema drugima, uzornog ponašanja i s primjerenom komunikacijom, nastoji povezati i uskladiti različita mišljenja i stavove, gradi pozitivne međuljudske odnose. | odličan (5) |
| Kriteriji ocjenjivanja čitanja/slušanja s razumijevanjem |  |
| Učenik uopće ne razumije sugovornika čak i ako ovaj govori polako i razgovijetno te koristi poznati fond riječi. Nakon čitanja/slušanja obrađenog i uvježbanog teksta učenik ne razumije tekst te ni uz pomoć učitelja ne odgovara na pitanja, čak ni kratko. Učenik ne povezuje riječi i njihovo značenje te ni uz pomoć ne uspijeva prevesti niti kratke, jednostavne rečenice. Nepoznati tekst slične težine uopće ne razumije ni uz pomoć ispisanih nepoznatih riječi, ni uz pomoć učitelja. | nedovoljan (1) |
| Učenik jedva razumije sugovornika ako ovaj govori polako i razgovijetno te koristi poznati fond riječi. Nakon čitanja/slušanja obrađenog i uvježbanog teksta učenik razumije samo dijelove teksta, sporije i uz nastavnikovu pomoć točno odgovara na više od pola postavljenih pitanja (više od 51%), koristeći uglavnom kratke odgovore. Povezivanje riječi i definicija teče otežano, ali uz učiteljevu pomoć ipak uspije, a točno prevodi samo kratke i jednostavne rečenice. Nepoznati tekst slične težine ne razumije uz pomoć ispisanih nepoznatih riječi, već mu je potrebna stalna pomoć učitelja. | dovoljan (2) |
| Učenik razumije sugovornika uz veće poteškoće ako ovaj govori polako i razgovijetno te koristi poznati fond riječi. Nakon čitanja/slušanja obrađenog i uvježbanog teksta učenik sporije, ali uz pomoć učitelja točno odgovara na postavljena pitanja (više od 64%). Uz učiteljevu pomoć točno ispravlja dio netočnih tvrdnji te povezuje dio riječi i njihove definicije. Učenik može točno nadopuniti dio zadanih rečenica i samo djelomično razumije jezičnu poruku (neke rečenice prevodi doslovno). Nepoznati tekst slične težine ne razumije dobro uz pomoć ispisanih nepoznatih riječi, već mu je potrebna veća pomoć učitelja. | dobar (3) |
| Učenik razumije sugovornika uz manje poteškoće ako ovaj govori polako i razgovijetno i koristi poznati fond riječi. Nakon čitanja/slušanja obrađenog i uvježbanog teksta učenik uglavnom (više od 77%) točno odgovara na postavljena pitanja, točno ispravlja većinu netočnih tvrdnji te može povezati većinu riječi. Točno nadopunjuje više od 77% zadanih rečenica, uglavnom točno prevodi rečenice te razumije jezičnu poruku. Nepoznati tekst slične težine razumije uz pomoć ispisanih nepoznatih riječi i uz povremenu pomoć učitelja. | vrlo dobar (4) |
| Učenik razumije sugovornika ako ovaj govori polako i razgovijetno, te koristi poznati fond riječi. Nakon čitanja/slušanja obrađenog teksta učenik točno odgovara na pitanja, ispravlja netočne tvrdnje, točno povezuje riječi i njihove definicije, točno nadopunjuje zadane rečenice. Prijevod rečenica je točan. Učenik razumije jezičnu poruku. Nepoznati tekst slične težine dobro razumije uz pomoć ispisanih nepoznatih riječi. | odličan (5) |
| Kriteriji ocjenjivanja jezičnih zakonitosti |  |
| Učenik ne poznaje gramatička pravila i ne primjenjuje ihni uz kakav poticaj. | nedovoljan (1) |
| Učenik prepoznaje izolirane gramatičke pojave na primjerima, ali ih ispravno koristi samo uz poticaj. Uglavnom nije u stanju samostalno primijeniti pravilo i složiti primjer u govoru i pismu. | dovoljan (2) |
| Učenik poznaje gramatička pravila ali pri pismenom i usmenom izražavanju ih ne primjenjuje dosljedno, uz mnoštvo pogrešaka. |  dobar (3) |
| Učenik posjeduje znanje o obrađenim gramatičkim i jezičnim strukturama te ih uglavnom pravilno primjenjuje u zadanim problemima i u usmenom izražavanju. Učenika je češće potrebno upozoravati na gramatičke pogreške u govoru i pismu. Može sam objasniti gramatičke pogreške koje je učinio | vrlo dobar (4) |
| Gramatičke strukture i zakonitosti primjenjuje samo-stalno i točno. Razumije bit gramatičkog problema i može obrazložiti na vlastitim primjerima. Samostalno i pravilno koristi znanja do kojih je došao putem nastave, nastavnih pomagala, medija... Točno i svjesno primjenjuje zakonitosti u poznatim i izmijenjenim situacijama. | odličan (5) |
| Kriteriji ocjenjivanja zalaganja/aktivnosti (domaće zadaće) |  |
| Učenik odbija svaku aktivnost i suradnju na satu, ne pokazuje minimalan trud za izvršavanje školskih obveza. | nedovoljan (1) |
| Učenik ne pokazuje razumijevanje te nije u mogućnosti praktične primjene. Interes i pažnja za rad na satu su minimalni. Odsutan je duhom ili zaokupljen drugim aktivnostima. Odbija pomoć i ne sudjeluje u radu. Ne trudi se niti za vrijeme sata niti kod kuće. Potrebno ga je stalno poticati u radu. Ne pokazuje znatiželju i zanimanje za jezično gradivo i kulturološke sadržaje. Ne poštuje rokove izvršenja zadataka te izbjegava i zanemaruje radne obveze. Ne piše domaće uratke. |
| Učenik je neaktivan i nezainteresiran tijekom praktičnog rada te pokazuje neodgovoran odnos prema radnom zadatku i drugim učenicima, te ometa nastavu i rad. |
| Učenik je rijetko spreman izvršiti svoje obveze, potrebno mu je davati stalne dodatne upute za rad. | dovoljan (2) |
| Učenik usvaja sadržaje bez razumijevanja i mogućnosti praktične primjene. Interes i pažnja za rad na satu su slabi i rijetko izraženi za rad u skupini/paru. Odsutan je duhom ili zaokupljen drugim aktivnostima. Učenik ima nizak radni tempo i potrebno ga je poticati u radu. Ne pokazuje znatiželju i zanimanje za jezično gradivo i kulturološke sadržaje. Otežano poštuje rokove izvršenja zadataka i sklon je izbjegavanju i zanemarivanju radnih obveza. |
| Učenik pasivno sudjeluje u nastavi i radu; radi isključivo uz pomoć nastavnika ili drugog učenika. |
| Učenik pokazuje prosječno zanimanje za vjeronaučne sadržaje, djelomično izvršava svoje obveze, pristojnog je ponašanja uz povremene poticaje vjeroučitelja. | dobar (3) |
| Učenik uči bez razumijevanja. Interes i pažnja za rad na satu su dobri i djelomično izraženi za rad u skupini/paru. Uglavnom je odsutan duhom ili zaokupljen drugim aktivnostima. Učenik ima promjenjiv radni tempo i uglavnom otežano rješava zadatke. Brzo se zasiti radom i lako odustaje od zadataka. Ponekad pokazuje znatiželju i zanimanje za jezično gradivo i kulturološke sadržaje. Katkad izbjegava svoje obveze. |
| Učenik pasivno sudjeluje u nastavi i radu ali se odgovorno odnosi prema radnom zadatku; učenik ima prihvatljiv odnos prema učenicima te radi uz pomoć nastavnika ili drugog učenika. |
| Učenik dosta dobro sudjeluje u različitim aktivnostima na satu i pokazuje interes za sadržaje, trudi se izvršavati svoje obveze, često se javlja za riječ.  | vrlo dobar (4) |
| Učenik uči s razumijevanjem. Interes i pažnja za rad na satu su vrlo dobri i pojačani za rad u skupini/paru. Uglavnom sluša pozorno i usredotočen je na rad. Učenik ima umjeren radni tempo, ulaže napor i trudi se postići što više. Ustrajan je, često dovršava zadatak unatoč teškoćama na koje nailazi. Uredno, točno i uglavnom na vrijeme izvršava zadatke. Uglavnom pokazuje znatiželju i zanimanje za jezično gradivo i kulturološke sadržaje. Redovito piše domaće uratke. |
| Učenik aktivno sudjelovanje u radu te ima odgovoran odnos prema radnom zadatku; rado pomaže drugim učenicima, teže prihvaća pomoć. |
| Učenik izvrsno i redovito surađuje tijekom nastavnog procesa, spreman je odraditi svaki oblik rada, odgovorno se odnosi prema postavljenim zadacima, ističe se svojom aktivnošću i interesom za rad, redovito se javlja za riječ, pokazuje interes za dodatne sadržaje, samoinicijativno pomaže drugima kod učenja i rješavanja zadataka | odličan (5) |
| Učenik uči s lakoćom i razumijevanjem. Interes i pažnja za rad na satu su izraziti i pojačani za rad u skupini/paru. Pozorno sluša na satu i usredotočen je na rad. Učenik ima visok radni tempo, radi brzo, točno i sigurno, radi samostalno i redovito. Izrazito je marljiv. Učenik pokazuje znatiželju i zanimanje za jezično gradivo i kulturološke sadržaje te redovito piše domaće uratke. |
| Učenik aktivno sudjeluje u nastavi i u radu, ima odgovoran odnos prema radnom zadatku, materijalnim sredstvima i ostalim učenicima te gradi konstruktivnu suradnju s nastavnikom i drugim učenicima. Rado pomaže drugim učenicima. |
| PISANO PROVJERAVANJEPod pisanim provjeravanjem podrazumijevaju se svi pisani oblici provjere koji rezultiraju ocjenom. Pisana provjera znanja provodi se iz njemačkog jezika i informatike, iz vjeronauka ne. Pisani ispit se ocjenjuje na temelju postignutog broja bodova. |
| Kriteriji ocjenjivanja pisane provjere znanja iz njemačkog jezika | Ocjena |
| 0-39% | nedovoljan (1) |
| 40-59% | dovoljan (2) |
| 60-74% | dobar (3) |
| 75-89% | vrlo dobar (4) |
| 90-100% | odličan (5) |
| Kriteriji ocjenjivanja pisane provjere znanja iz informatike | Ocjena |
| 0-39% | nedovoljan (1) |
| 40-55% | dovoljan (2) |
| 56-70% | dobar (3) |
| 71-85% | vrlo dobar (4) |
| 86-100% | odličan (5) |

Ispravljanje ocjena iz pisanog ispita ili usmenog provjeravanja učenik može realizirati u dogovoru sa nastavnikom.

|  |
| --- |
| Elementi ocjenjivanja učenika iz vjeronauka: |
| znanje |
| stvaralačko izražavanje |
| kultura međusobnog komuniciranja |
| zalaganje |
| Elementi ocjenjivanja učenika iz njemačkog jezika: |
| usmeno izražavanje |
| pisano izražavanje |
| čitanje/slušanje s razumijevanjem |
| jezične zakonitosti |
| aktivnost/domaća zadaća |
| Elementi ocjenjivanja učenika iz informatike: |
| usvojenost sadržaja (znanje)  |
| primjena znanja na računalu (vještine) |
| aktivnost  |

Potpisi članova školskog aktiva: ­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 ­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

­­­­­­­­­­­­­­­­­­­­­

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.